**Vedtak om egenandel for langtidsopphold i sykehjem**

Når du bor på sykehjem, betaler du en egenandel hver måned som dekker utgifter til helse- og omsorgstjenester, kost, losji og medisiner.
Vi har beregnet at den månedlige egenandelen din blir totalt [xx] kroner fra og med [dd. måned åååå].

Kr [flettefelt] trekkes direkte fra pensjonen fra NAV før du får pensjonen utbetalt.

[I tillegg får du en månedlig faktura fra Røros kommune på kr [flettefelt] fordi du har andre inntekter utover pensjonen fra NAV.]

**Slik har vi beregnet egenandelen din**Vi har beregnet egenandelen ut fra hva du har i inntekt og andre personlige økonomiske forhold.

Vi har tatt utgangspunkt i opplysninger vi har mottatt fra deg, og opplysninger vi har hentet inn fra Skatteetaten og NAV pensjon.

[regneark]

**Egenandelen kan endre seg**Endringer i NAV pensjons grunnbeløp (G) påvirker hva du skal betale i egenandel. Grunnbeløpet justeres automatisk 1. mai hvert år. Vi sender deg da et nytt vedtak om hva din nye egenandel blir. Det vedtaket får du normalt i løpet av juli eller august.

**Du må melde fra om endringer i økonomien din**
Alle endringer i økonomien din påvirker hvor mye du må betale i egenandel. Det kan være endringer i din NAV pensjon og andre inntekter (for eksempel renter, andre pensjoner, utbetalinger fra KLP eller forsikringsutbetalinger). Derfor er det viktig at du gir oss beskjed om slike endringer så snart som mulig, slik at vi kan justere den månedlige egenandelen.

**Årlig etterberegning og sluttoppgjør**
Hvert år gjør vi en etterberegning når den nye skattemeldingen kommer. Hvis du har betalt for mye i egenandel, vil du få dette beløpet tilbake. Har du betalt for lite, vil du få krav om innbetaling.

Etterberegningen vil alltid føre til en justering. Hvis vi har en fullstendig oversikt over inntektene og skattene dine, blir beregningen mer nøyaktig og du vil unngå store etterbetalinger.

Når langtidsplassen din opphører, foretar vi et sluttoppgjør. Fordi vi er avhengig av skattemeldingen for å gjøre beregningen, kan sluttoppgjøret komme opptil ett og et halvt år etter at langtidsplassen er avsluttet.

 **Aktuelle lovverk**Vedtaket er gjort etter

* lov om kommunale helse- og omsorgstjenester § 11-2, om vederlag
* forskrift om egenandel for kommunale helse- og omsorgstjenester, om vederlag for opphold i institusjon
* pasient- og brukerrettighetsloven kapittel 7, om klage på enkeltvedtak

**Du kan klage på vedtaket**
Informasjon om klage finner du i vedlegget «Informasjon om klagerett helse- og omsorgstjenester».

## Ta gjerne kontakt hvis du har spørsmål til vedtaket, trenger hjelp til å klage eller har behov for annen informasjon.

## Telefon:

## E-post:

Med hilsen